laion/Wikipedia-Exotic huggingface dataset:
উকবা ইবনে আবু মুয়াত

উকবা ইবনে আবু মুয়াত (আরবি: عقبة بن أبي معيط; মৃত্যু ৬২৪) ইসলামের অন্যতম প্রধান বিরোধী ছিলেন। তিনি ছিলেন কুরাইশ নেতা এবং কুরাইশ গোত্রের বনু আবদ শামস বংশের সদস্য। উকবা হলেন আবু মুয়াত ইবনে আবু আমর ইবনে উমাইয়া ইবনে আবদ শামস এবং বানু আমিরের শায়মা বিনতে আবদ-আল-উযযার ছেলে। আবু মু‘আতের মা ছিলেন বনু আমিরের খাবশা বিনতে আবদ-আল-মানাত। উকবার চাচী সাফিয়া বিনতে আবি আমর আবু সুফিয়ানকে বিয়ে করেছিলো। তিনি আবদ শামস বংশের সদস্য এবং আফফান ইবনে আবু আল-আস -এর বিধবা স্ত্রী আরওয়া বিনতে কুরাইজকে বিয়ে করেছিলেন। উকবা ও আরওয়ার ছয়টি সন্তান ছিল: ওয়ালিদ, আম্মারা, খালিদ, উম্মে কুলসুম, উম্মে হাকিম এবং হিন্দ। তার সব সন্তানই মুসলমান হয়েছিল। উকবা ছিলেন মুহাম্মদের প্রতিবেশীদের একজন। তবুও একেশ্বরবাদ প্রচার করায় তিনি মুহাম্মদকে মৌখিক এবং শারীরিকভাবে লাঞ্ছিত করেছিলেন। পরে মক্কায় প্রচার করার সময় তিনি মুহাম্মদকে অবিরত বিদ্রূপও করতেন। একবার, মুহাম্মদ যখন কাবার আঙ্গিনায় নামাজ পড়ছিলো, তখন উকবা সেখানে জড়ো হওয়া অন্যান্য কুরাইশ নেতার পরামর্শে জবাই করা উটের (অন্ত্র, রক্ত, গোবর ইত্যাদি) বর্জ্য নিয়ে এসে তা সিজদায় থাকাকালীন মুহাম্মদের পিঠে রাখেন। ওজনের কারণে তিনি সে অবস্থানে থেকে গিয়েছিলেন এবং তাঁর মেয়ে এসে এটিকে অপসারণ না করা পর্যন্ত সেজদা থেকে মাথা তুলতে পারেননি। অন্য একটি অনুষ্ঠানে, উকবা তার বন্ধু উবে ইবনে খালাফকে প্ররোচিত করে মুহাম্মদের মুখে থুতু ফেলায়। ইসলামী ইতিহাস অনুসারে, কুরআনের আয়াত [কুরআন ২৫:২৯] মুহাম্মদের কাছে উকবা ও উবাই সম্পর্কে ঐ মুহুর্তেই অবতীর্ণ হয়েছিল। সহীহ বুখারী এবং ইবনে সাদের জীবনীসংগঠনের বর্ণনা 'তাবকাত আল-কুবরা'র মতো অসংখ্য খাঁটি ও বিশ্বাসযোগ্য তথ্য অনুসারে, উকবা বদরের যুদ্ধের সময় যুদ্ধের ময়দানে মারা গিয়েছিলেন এবং কুরাইশ নেতাদের মধ্যে ছিলেন যাদের লাশ একটি গর্তে দাফন করা হয়েছিল। তবে ইবনে হিশামের জীবনী অনুসারে, মুহাম্মদের আদেশে উকবাকে বদরের যুদ্ধের পরে বন্দী হিসাবে আসিম বিন সাবিত মৃত্যুদন্ড কার্যকর করেছিলেন। মুসলিম পণ্ডিত সাফিউর রহমান আল-মোবারকপুরীর মতে, বদরের যুদ্ধের পরে নাদর বিন হারিস এবং ‘উকবা ইবনে আব মুয়াত নামে দুজন বন্দীকে আলি শিরশ্ছেদ করেছিল। মোবারকপুরী উল্লেখ করেছেন যে শিরশ্ছেদ করা সম্পর্কে এই ঘটনাটি সুনান আবু দাউদ নং ২৬৮৬ ও আনওয়াল মা'বুদ ৩/১২ তেও উল্লেখ করা হয়েছে। Muhammad ibn Saad. Kitab al-Tabaqat al-Kabir Volume 8. Translated by Bewley, A. (1995). The Women of Madina. London: Ta-Ha Publishers. Sahih Bukhari: Volume 6, Book 60, Number 339 Sahih Bukhari: Volume 1, Book 9, Number 499 Ibn Ishaq, Sirat Rasul Allah (The Life of Muhammad), A. Guillaume, tr. (New York: Oxford University Press, 1980), pp. 164–165. Sahih Bukhari: Volume 1, Book 4, Number 241 Al Tabaqat-al-Kubra, Muhammad Ibn Sa'd, Volume 2, p.260, ghazwatul Badr, Darul Ihya'it-Turathil-'Arabi, Beirut, Lebanon, First Edition, (1996) Ibn Ishaq, Sirat Rasul Allah (The Life of Muhammad), A. Guillaume, tr. (New York: Oxford University Press, 1980), p. 308. Gabriel Said Reynolds, The Emergence of Islam (Minneapolis: Fortress Press, 2012), p. 39. Mubarakpuri, The Sealed Nectar (Free Version)[স্থায়ীভাবে অকার্যকর সংযোগ], p. 129
অ্যাকিলিস হিল

অ্যাকিলিসের হিল (বা অ্যাকিলিস হিল) সামগ্রিক শক্তি থাকা সত্ত্বেও একটি দুর্বলতা, যা পতনের দিকে নিয়ে যেতে পারে। যদিও পৌরাণিক উত্সটি একটি শারীরিক দুর্বলতাকে বোঝায়, অন্যান্য বৈশিষ্ট্য বা গুণাবলী যা পতনের দিকে নিয়ে যেতে পারে সেগুলি সাধারণ। খ্রিস্টীয় প্রথম শতকে স্ট্যাটিয়াস রচিত অ্যাকিলেড-এর অ্যাকিলিস খণ্ড থেকে জানা যায়, থেটিসের ঔরসে অ্যাকিলিসের জন্ম হলে সদ্যোজাতকে অবিনশ্বর করার মানসে থেটিস তাকে স্টিক্স নদীতে একবার ডুবিয়েছিলেন। কিন্তু গোড়ালির যে অংশ ধরে থেটিস অ্যাকিলিসকে পানিতে ডুবিয়েছিলেন, সেই অংশটি শুকনো থেকে যায়। সেজন্য গোড়ালি ছাড়া অ্যাকিলিসের সমগ্র শরীর অপরাজেয় ছিল। ট্রয় যুদ্ধে এই গোপন রহস্য বিরোধী পক্ষের কানে পৌঁছালে বিষাক্ত তির বিঁধে গোড়ালিতে আঘাত করলে তাঁর মৃত্যু ঘটে। "Achilles' heel | Merriam-Webster"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Achilles heel | meaning in the Cambridge English Dictionary"। dictionary.cambridge.org (ইংরেজি ভাষায়)। সংগ্রহের তারিখ ২০১৯-০৯-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Achilles heel | Definition of Achilles heel by Lexico"। Lexico Dictionaries | English (ইংরেজি ভাষায়)। ২০২১-০৫-০১ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কেনান ইবনে আল রাবি

কেনান ইবনে আল-রাবি (আরবি: كنانة ابن الربيع) সপ্তম শতাব্দীর আরবের একজন আরবীয় ইহুদি গোত্রনেতা, মুহাম্মদের বিরোধিতাকারী এবং কবি আল-রাবি ইবনে আবু আল-হকাকের পুত্র। ইবনে আল-রাবি বানু নাদিরের সাথে প্রথম মুসলিম সংঘর্ষের সময় নিহত হন। তার দুই ভাই ছিল - আল-রাবি এবং সাল্লাম। কথিত আছে কেনান প্রথমদিকে ইসলামে যেমন রীতি ছিল, তেমনই জেরুজালেমের পক্ষে মক্কার দিকে কিবলা বদল করার সময় মুহাম্মাদকে তা বাতিল করার করার আহ্বান জানিয়েছিল। বনু আল-নাদিরকে বহিষ্কারের পরে, তিনি এবং তাঁর পরিবার খাইবারে ফিরে গেলেন, যেখানে তারা কামুস নামে একটি দুর্গ অধিকার করেছিল। ইবনে ইসহাক কেনান ইবনে আল-রাবি সম্পর্কে লিখেছেন, Kenana al-Rabi, who had the custody of the treasure of Banu Nadir, was brought to the apostle who asked him about it. He denied that he knew where it was. A Jew came (Tabari says "was brought"), to the apostle and said that he had seen Kenana going round a certain ruin every morning early. When the apostle said to Kenana, "Do you know that if we find you have it I shall kill you?" He said "Yes". The apostle gave orders that the ruin was to be excavated and some of the treasure was found. When he asked him about the rest he refused to produce it, so the apostle gave orders to al-Zubayr Al-Awwam, "Torture him until you extract what he has." So he kindled a fire with flint and steel on his chest until he was nearly dead. Then the apostle delivered him to Muhammad b. Maslama and he struck off his head, in revenge for his brother Mahmud ইবনে ইসহাকের বর্ণনার পাশাপাশি আল-তাবারি লিখেছেন, The Prophet gave orders concerning Kenana to Zubayr, saying, ‘Torture him until you root out and extract what he has. So Zubayr kindled a fire on Kenana’s chest, twirling it with his firestick until Kenana was near death. Then the Messenger gave him to Maslamah, who beheaded him. -- Al-Tabari, Vol. 8, p. 122 আল-মোবারকপুরি বলেছেন যে আল-রাবি মুসলমানদের কাছ থেকে কোনও কিছু গোপন না করার জন্য মুহাম্মদ এবং খায়বারের মধ্যে চুক্তিবদ্ধ ছিল। চুক্তি লঙ্ঘনের দায়ে তাকে মৃত্যুদণ্ড দেওয়া হয়েছিল। মন্টগোমেরি ওয়াট এই দৃষ্টিভঙ্গিকে সমর্থন করেন যে, কোনকিছু গোপন করার দায়েই তার মৃত্যুদন্ড কার্যকর করা হয়েছিল। শিবলি নোমানি যুক্তি দেখান যে কেনানাকে হত্যা করা হয়েছিল কারণ তিনি মুহাম্মদ বিন মাসলামার ভাই মাহমুদকে হত্যা করেছিলো। যদিও নোমানি নিজেই এর সত্যতা নিয়ে সন্দিহান ছিলেন। কেনানের মৃত্যুর পর খুব শীঘ্রই, মুহাম্মদ তার বিধবা স্ত্রী সাফিয়া বিনতে হুয়্যাকে তার বন্দী হিসাবে গ্রহণ করে। s.v. «Khaybar», The Encyclopedia of Islam (L. Veccia Vaglieri). Ibn Hisham. Al-Sira al-Nabawiyya (The Life of The Prophet). English translation in Guillame (1955), pp. 145–146 Mubarakpuri (1996), pg. 372 Watt (1956), pg. 218 Nomani, vol. II, pg. 173
জাতীয় সড়ক ১ (ভারত)

জাতীয় সড়ক ১ ভারতের একটি জাতীয় সড়ক। এটি ভারতের জম্মু ও কাশ্মীর এবং লাদাখ কেন্দ্রশাসিত অঞ্চলে মধ্যে বিস্তৃত। এটি ভারতের সর্বোচ্চ উত্তরের পূর্ব-পশ্চিম মহাসড়ক, অর্থাৎ এই মহাসড়কটি পূর্ব দিক থেকে পশ্চিম দিকে বা পশ্চিম দিক থেকে পূর্ব দিকে বিস্তৃত। জাতীয় সড়কটি ভারতের জম্মু ও কাশ্মীর এবং লাদাখ কেন্দ্রশাসিত অঞ্চলের পার্বত্য ভূমিতে অবস্থিত। শীতকালে সড়কের বেশির ভাগ অংশ বরফে ঢাকা থাকে। ২০১০ সালের জাতীয় সড়ক পুনর্গঠন আইন অনুযায়ী জাতীয় সড়ক ১ গঠিত হয়। জাতীয় সড়ক ১ পুরাতন জাতীয় সড়ক ১এ এবং জাতীয় সড়ক ১ডি-এর অংশ নিয়ে গঠিত হয়েছে। জাতীয় সড়ক ১ এর মোট দৈর্ঘ্য ৫৩৪ কিলোমিটার বা ৩৩২ মাইল। জাতীয় সড়ক ১ মূলত ২ লেন বিশিষ্ট একটি জাতীয় সড়ক। জাতীয় সড়কটির কিছু অংশ খুবি সংকীর্ণ। জাতীয় সড়ক ১ এর পশ্চিম প্রান্ত কেন্দ্রশাসিত অঞ্চল জম্মু ও কাশ্মীরের উড়ি শহরে অবস্থিত। এখান থেকে সড়কটি পূর্ব দিকে অগ্রসর হয়। এর পর সড়কটি কেন্দ্রশাসিত অঞ্চলের মোট ৩ টি জেলার মধ্য দিয়ে অগ্রসর হয়, এই জেলাগুলি হল - বারামুলা, শ্রীনগর ও বাডগাম জেলা। জাতীয় সড়ক ১ কেন্দ্রশাসিত অঞ্চল জম্মু ও কাশ্মীরের মধ্যে ২১৬ কিলোমিটার পথ অতিক্রম করে লাদাখে প্রবেশ করে। জাতীয় সড়কটি জোজি-লা দিয়ে জম্মু ও কাশ্মীর-লাদাখ সীমান্ত অতিক্রম করে কেন্দ্রশাসিত অঞ্চল লাদাখে প্রবেশ করে কার্গিল জেলা জেলা হয়ে। এর পর সড়কটি রাজ্যের মোট ২ টি জেলার মধ্য দিয়ে অগ্রসর হয়, এই জেলাগুলি হল - কার্গিল ও লেহ। জাতীয় সড়ক ১ কেন্দ্রশাসিত অঞ্চল জম্মু ও কাশ্মীরের মধ্যে ৩১৫ কিলোমিটার পথ অতিক্রম করে লেহ শহরে প্রবেশ করে। লেহ শহরে জাতীয় সড়ক ১ এর পূর্ব প্রান্ত অবস্থিত। জাতীয় সড়ক ১ এর নির্মাণ কাজ সম্পূর্ণ করেছে ভারতের জাতীয় মহাসড়ক কর্তৃপক্ষ। এই সড়কের রক্ষণাবেক্ষণের কাজে নিযুক্ত রয়েছে ভারতের জাতীয় মহাসড়ক কর্তৃপক্ষ। জাতীয় সড়ক ১ হল কেন্দ্রশাসিত অঞ্চল জম্মু ও কাশ্মীর এবং লাদাখের মধ্যে বিস্তৃত একটি জাতীয় সড়ক, যেটি পূর্ব পশ্চিম শ্রেণির জাতীয় সড়ক। এই সড়কটি কেন্দ্রশাসিত অঞ্চল জম্মু ও কাশ্মীরের উড়ি ও শ্রীনগর শহরকে লাদাখের লেহ ও কার্গিল শহরের সঙ্গে যুক্ত করেছে। জাতীয় সড়ক ১ এর বেশ কিছু পার্শ্ব জাতীয় সড়ক রয়েছে। জাতীয় সড়ক ১ থেকে উৎপন্ন জাতীয় সড়কগুলি হল - জাতীয় সড়ক ৩০১, জাতীয় সড়ক ৭০১এ ও জাতীয় সড়ক ৭০১। এছাড়া জাতীয় সড়ক ১ এর সঙ্গে বেশ কিছু জাতীয় সড়ক মিলিত হয়েছে, এগুলি হল- জাতীয় সড়ক ৩, জাতীয় সড়ক ৪৪৪ ও জাতীয় সড়ক ৪৪ "New National Highways notification - GOI" (পিডিএফ)। The Gazette of India। ৪ মে ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ জুন ২০১৮।  "Rationalisation of Numbering Systems of National Highways" (পিডিএফ)। New Delhi: Department of Road Transport and Highways। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ এপ্রিল ২০১২।  "State-wise length of National Highways (NH) in India as on 30.11.2018" (পিডিএফ)। সংগ্রহের তারিখ ৬ নভেম্বর ২০১৯।  NH 1 on OpenStreetMap উইকিমিডিয়া কমন্সে জাতীয় সড়ক ১ (ভারত) সংক্রান্ত মিডিয়া রয়েছে। প্রবেশদ্বার:  সড়ক ভারত
মানিক (২০০৫-এর চলচ্চিত্র)

মানিক হলো ২০০৫ সালে মুক্তিপ্রাপ্ত ভারতীয় বাংলা ভাষার একটি অ্যাকশন চলচ্চিত্র যার পরিচালক প্রভাত রায় ও প্রযোজক প্রদীপ ভরদ্বাজ। প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়।। এই ছবিটি কোয়েল মল্লিকের দ্বিতীয় ছবি। কালিম্পং গল্ফ কোর্সে এই ছবিটির শুটিং হয়েছে। ছবিটি ২২ এপ্রিল ২০০৫ সালে মুক্তি পেয়েছিল। বাবুল বোস ছবিটির সংগীত পরিচালক ছিলেন এবং কয়েকটি গান সুপারহিট করেছিল। সমীর মিত্র একজন বেকার শিক্ষিত ছেলে যিনি চাকরির সন্ধান করছেন। তাঁর বাবা আবির মিত্র একজন অবসরপ্রাপ্ত ব্যক্তি। সমীরের মা ক্যানসারে ভুগছেন। একদিন সমীর হঠাৎ মানিক চন্দ্র সাধুখানের সাথে দেখা করলেন। মানিকের বাবা নীরঞ্জন সাধুকন, তিনিও অসুস্থ। লতিকা মানিকের ছোট বোন। মানিক কলকাতায় এসেছেন তাঁর বাবার বন্ধু চন্দ্রকান্ত মজুমাদারের সাথে দেখা করতে, যিনি একজন প্রতিষ্ঠিত ব্যবসায়ী। পথে মানিকের দুর্ঘটনার হয়। সমীর মানিকের জীবন বাঁচানোর চেষ্টা করে। মৃত্যুর আগে মানিক সমীরকে তার বাবা এবং ছোট বোনের যত্ন নেওয়ার জন্য অনুরোধ করে; সে সমীরকে তার দুর্ঘটনার সংবাদ প্রকাশ না করার কথাও বলে। মানিক সমীরকে প্রয়োজনীয় সকল তথ্য দেয়। সমীর মানিক হয়ে যায়; সে মানিক হিসাবে চন্দ্রকান্তের সাথে সাক্ষাত করেন। চন্দ্রকান্ত তাকে তাঁর নিজের অফিসে নিয়োগ করেন। সমীর চন্দ্রকান্তের কন্যা রিয়া ও স্ত্রী মঞ্জুর সাথে দেখা করে, রিয়া এবং সমীর ধীরে ধীরে প্রেমে পড়ে যায় কিন্তু সমীর অস্বস্তি বোধ করে যে যখন সবাই জানতে পারবে যে সে মানিক নয় তখন কী হবে? সে তার বেতন থেকে তার নিজের পরিবার এবং মানিকের পরিবারকে টাকা পাঠাতে থাকে। প্রত্যেকেই তার আচরণ ও সততা দেখে মুগ্ধ। হঠাৎ নিরঞ্জন এবং লতিকা কলকাতায় আসেন কারণ নীরঞ্জন খুব অসুস্থ হয়ে পড়েন। নিরঞ্জন তার দৃষ্টি হারিয়ে ফেলে এবং তার বুকে কিছু সমস্যাও হয়। সমীর নিরঞ্জন থেকে লুকানোর চেষ্টা করে তবে সবাই সত্যটি জানতে পারে। চন্দ্রকান্তের ব্যবসায়িক প্রতিদ্বন্দ্বী কার্তিক সেন রিয়াকে অপহরণ করে মুক্তিপণের দাবি করে। সমীর ও চন্দ্রকান্ত তাকে পুলিশের সহায়তায় উদ্ধার করে। সমীর তার বাবার চোখ নিরঞ্জনকে দান করে। চোখের দৃষ্টি ফিরে পায় নিরঞ্জন। প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়। Grover, Anil (২৯ এপ্রিল ২০০৫)। "Manik"। Calcutta, India: www.telegraphindia.com। ২৭ মে ২০০৬ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Manik (2004)"। calcuttatube.com। ৩ নভেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-১১-১৪।  "The Telegraph - Calcutta : Bengal"। Calcutta, India: www.telegraphindia.com। ২৭ ডিসেম্বর ২০০৪। সংগ্রহের তারিখ ২০০৮-১১-১৪।  "Mixed menu for Poila Baisakh platter"। Calcutta, India: www.telegraphindia.com। ৩১ মার্চ ২০০৫। ২০০৭-১২-১৮ তারিখে মূল থেকে আর্কাইভ করা। সংগ্রহের তারিখ ২০০৮-১১-১৪।  www.telegraphindia.com preview
টেক্কা রাজা বাদশা

টেক্কা রাজা বাদশা স্টার জলসায় সম্প্রসারিত একটি টেলিভিশন ধারাবাহিক। এটি প্রথম সম্প্রচার করা হয় ১৬ জুলাই ২০১৮ সালে। এখন এটি ডিজিটাল প্ল্যাটফর্ম হটস্টার সম্প্রচার করা হয়। প্রধান ভূমিকায় অভিনয় করেছেন যুবরাজ চৌধুরী (এর আগে কালার্স বাংলার শো 'রূপকথায়' অভিনয় করেছিলেন), সোমরাজ মাইতি (এর আগে স্টার জলসায় ঠিক যেন লাভ স্টোরি, কালার্স বাংলায় গৌরীদান এবং জি বাংলাতে, এই ছেলেটা ভেলভেলেটাতে অভিনয় করেছিলেন), নবাগত সৌমিক সাহা, টনি লাহা রায় (জি বাংলাতে তুমি রবে নিরোবে এবং বাক্স বদল খ্যাতি এবং কালার্স বাংলার বেনে বউ অভিনয় করেছিলেন, মৌসুমী প্রিয়া দেবনাথ (এর আগে স্টার জলসায় পটল কুমার গানওয়ালা এবং কালার্স বাংলার রূপকথায় অভিনয় করেছিলেন) এবং দেবচন্দ্রিমা সিংহ রায় (এর আগে কালার্স বাংলায় কাজল লতাতে অভিনয় করেছিলেন)। ধারাবাহিকটি অমিতাভ বচ্চন-ঋষি কাপুর অভিনীত ১৯৭৭ সালে নির্মিত এবং মনমোহন দেসাই পরিচালিত চলচ্চিত্র "অমর আকবর অ্যান্টনি"-র ভিত্তিতে নির্মাণ করা হয়েছিল। ধারাবাহিকটি লিখেছেন স্নেহাশিস চক্রবর্তী, যিনি খোকাবাবু, জড়োয়ার ঝুমকো, তুমি রবে নীরবে, এবং রাখি বন্ধনের জন্য পরিচিত। দৈনিক ধারাবাহিক 'সন্ন্যাসী রাজা'র জায়গায় দেখানো হয়েছিল টেক্কা রাজা বাদশা। তিন সম্পর্কহীন যুবকদের বন্ধুত্বের ফলে সম্পূর্ণ বিভ্রান্তি ও হতাশাজনক পরিণতি, সাথে বিশৃঙ্খলা সৃষ্টি হয়,যা নিয়ে গল্প এগিয়ে যায়। রাজা একজন খুব ভালো গায়ক, তবে গ্রামের একজন সাধারণ ছেলে। বোকা হলেও সে সৎ,বিনয়ী। তার সততা এবং সদয়তা তাকে সর্বদা সমস্যার মধ্যে নিয়ে যায়। অন্যদিকে বাদশা হল একজন সৎ পুলিশ অফিসার। সে অপরাধী ও অপরাধকে ঘৃণা করে। ভাগ্যের চাকা বাতাসে নড়ে, যখন রাজা টেক্কাচোরের সাথে মিলিত হয়। যদিও টেক্কা ভালো মনের মানুষ, তবে সে একজন চোর। টেক্কা, রাজা এবং বাদশা কিছু রহস্য দ্বারা যুক্ত বলে মনে হয়। রহস্য যা তাদের অতীতে লুকিয়ে আছে। এই হল টেক্কা, রাজা, বাদশা এবং তাদের যাত্রার গল্প। টেক্কা চরিত্রে যুবরাজ চৌধুরী, রাজা চরিত্রে সোমরাজ মাইতি, বাদশা চরিত্রে সৌমিক সাহা, দার্জিলিং চরিত্রে মৌসুমী প্রিয়া দেবনাথ, আরাধ্যার চরিত্রে দেবচন্দ্রিম সিংহ রায়, তীর/গুরুমা চরিত্রে টেরি লাহা রায়, যুগ / ড্রাগ ডিলার চরিত্রে গৌরব ঘোষাল, দীনেশ চরিত্রে বিমল চক্রবর্তী, রাত্রীর চরিত্রে মৌমিতা চক্রবর্তীআধাধ্যায়ের, আরাধ্যার বোনের চরিত্রে কোঠা চক্রবর্তী, আরাধ্যার বোনের চরিত্রে রিমঝিম রিমস, যুগের মা চরিত্রে সোনালী চ্যাটার্জী এবং অন্যান্য শিল্পীবৃন্দ।। "Tekka Raja Badshah to hit small screens soon"। Times of India। ১৫ জুন ২০১৮। সংগ্রহের তারিখ ১৮ জুন ২০১৮।  "আসছে 'টেক্কা রাজা বাদশা', নায়িকার ভূমিকায় কারা"। ১৫ জুন ২০১৮। সংগ্রহের তারিখ ১৮ জুন ২০১৮।
দ্য লবস্টার

দ্য লবস্টার (ইংরেজি: The Lobster) জর্জ ল্যান্থিমস কর্তৃক পরিচালিত, সহ-লিখিত, সহ-প্রযোজিত ২০১৫ সালের একটি অ্যাবসারবিস্ট, ডিস্টোপিয়ান ব্ল্যাক কমেডি চলচ্চিত্র। এখানে অদূর ভবিষ্যতের এক পৃথিবীকে দেখানো হয়, যেখানে সঙ্গীহীন একা বসবাস করা একধরনের অপরাধ। সদ্য বিচ্ছেদপ্রাপ্ত ডেভিড, চলচ্চিত্রের মূল চরিত্রকে, নতুন সঙ্গী পেতে একটি হোটেলে আনা হয়। ৪৫ দিনের মধ্যে কোন সঙ্গী খুঁজে না পেলে তাকে অন্য কোন প্রাণীতে পরিণত করা হবে। কি প্রাণী সে হতে চায়, হোটেল ম্যানেজারের এমন প্রশ্নের জবাবে ডেভিড জানায়, সে গলদা চিঙড়ী বা লবস্টার হতে চায়। "Lobster, The (15)"। Launching Films। Film Distributors' Association। ২৮ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৮ মে ২০১৫।  "THE LOBSTER (15)"। British Board of Film Classification। ১৭ মার্চ ২০১৫। সংগ্রহের তারিখ ১৭ মার্চ ২০১৫।  Pritchard, Tiffany (২১ ডিসেম্বর ২০১৪)। "Les Arcs celebrates diverse crop of Ireland films"। Screen Daily। Screen International। সংগ্রহের তারিখ ১৫ মে ২০১৫।  "The Lobster (2016)"। The Numbers। Nash Information Services। সংগ্রহের তারিখ ২৪ আগস্ট ২০১৬।  উইকিউক্তিতে দ্য লবস্টার সম্পর্কিত উক্তির সংকলন রয়েছে। ইন্টারনেট মুভি ডেটাবেজে দ্যা লবস্টার (ইংরেজি) অলমুভিতে দ্যা লবস্টার (ইংরেজি) বক্স অফিস মোজোতে দ্যা লবস্টার (ইংরেজি) রটেন টম্যাটোসে দ্যা লবস্টার (ইংরেজি) মেটাক্রিটিকে দ্যা লবস্টার (ইংরেজি)
কই (বুটিদার কার্প)

কই (জাপানি: 鯉; ইংরেজি: Koi) অথবা জিনলি বা নিশকিগই হলো আমুর কার্পের একটি রঙিন প্রজাতি, যেগুলো সৌন্দর্যবর্ধনের উদ্দেশ্যে বাইরের পুকুর বা জল বাগানে রাখা বা পোষা হয়। সাইপ্রিনাস রুব্রফাসকাস প্রজাতির রঙিন গোষ্ঠিটিকে বুঝাতে কই শব্দটি অনানুষ্ঠানিকভাবে ব্যবহার করা হয়। জাপানিরাই এদের অধিকাংশ প্রজাতি শনাক্ত করে থাকেন। কইয়ের প্রজাতিগুলো তাদের রঙ, প্রতিমান, ও আকার দিয়ে চিহ্নিত করা হয়। প্রধান কয়েকটি রঙ হলো শাদা, কালো, লাল, কমলা, হলুদ ও নীল। কইয়ের সবচেয়ে জনপ্রিয় শ্রেণীটি হলো গোঁসাকে", যেটি মূলত কোহাকু, তাইশো সাশোকু, ও শাওয়া সাঁসুকু তিনটি প্রজাতির সমন্বয়। জর্জ সি ব্লাসিওলা (১৯৯৫)। Koi: everything about selection, care, nutrition, diseases, breeding, pond design and maintenance, and popular aquatic plants। হাপ্পেজ, নিউ ইয়র্ক: ব্যারনস এডুকেশনাল সিরিজ। আইএসবিএন 978-0-8120-3568-1।  ডেভিড টুইগ (২০০১)। How to Keep Koi। নিউ ইয়র্ক: হাওয়েল বুক হাউজ। আইএসবিএন 978-0-7645-6242-6।  নিকোলাস সেন্ট-এর্ন (২০১০)। Advanced Koi Care। গ্ল্যান্ডেল, এজেড: এর্ন এন্টারপ্রাইজ। আইএসবিএন 978-1-59247-400-4।  অসুস্থ মাছকে সুস্থ করা নিয়ে ফিচার আর্টিকেল এনআইডব্লিউএ আলটাসে কই উইকিমিডিয়া কমন্সে কই (বুটিদার কার্প) সংক্রান্ত মিডিয়া রয়েছে। উইকিঅভিধানে কই (বুটিদার কার্প) শব্দটি খুঁজুন।
জাতীয় সড়ক ৩০১ (ভারত)

জাতীয় সড়ক ৩০১ ভারতের একটি জাতীয় সড়ক। এটি ভারতের লাদাখ কেন্দ্রশাসিত অঞ্চলে মধ্যে বিস্তৃত। এটি ভারতের উত্তর-দক্ষিণ মহাসড়ক, অর্থাৎ এই মহাসড়কটি উত্তর দিক থেকে দক্ষিণ দিকে বা দক্ষিণ দিক থেকে উত্তর দিকে বিস্তৃত। এটি জাতীয় সড়ক ১ এর পার্শ্ব জাতীয় সড়ক। সড়কটি কার্গিল জেলার দুর্গম অঞ্চলগুলিকে জেলা সদর কার্গিল শহররে সঙ্গে যুক্ত করেছে। এই সড়কে অনেক সময় ভূমি ধসের ঘটনা ঘটে। জাতীয় সড়কটি ভারতের লাদাখ কেন্দ্রশাসিত অঞ্চলের পার্বত্য ভূমিতে অবস্থিত। শীতকালে সড়কের বেশির ভাগ অংশ বরফে ঢাকা থাকে। ২০১০ সালের জাতীয় সড়ক পুনর্গঠন আইন অনুযায়ী জাতীয় সড়ক ১ গঠিত হয়। জাতীয় সড়ক ১ এর মোট দৈর্ঘ্য ৫৩৪ কিলোমিটার বা ১৪৫ মাইল। জাতীয় সড়ক ৩০১ মূলত ২ লেন বিশিষ্ট একটি জাতীয় সড়ক। জাতীয় সড়কটির কিছু অংশ খুবি সংকীর্ণ। জাতীয় সড়ক ৩০১ এর উত্তর প্রান্ত কেন্দ্রশাসিত অঞ্চল লাদাখের কার্গিল শহরে অবস্থিত। এখান থেকে সড়কটি দক্ষিণ দিকে অগ্রসর হয়। সড়কটি কেন্দ্রশাসিত অঞ্চলের ১ টি জেলার মধ্য দিয়ে অগ্রসর হয়, এই জেলা হল - কার্গিল জেলা। জাতীয় সড়ক ৩০১ কেন্দ্রশাসিত অঞ্চল লাদাখের মধ্যে ২৩৪ কিলোমিটার বা ১৪৫ মাইল পথ অতিক্রম করে পাদুম শহরে প্রবেশ করে। জাতীয় সড়ক ৩০১ এর দক্ষিণ প্রান্ত পাদুম শহরে অবস্থিত। জাতীয় সড়ক ৩০১ কার্গিল শহরে জাতীয় সড়ক ১-এর সঙ্গে মিলিত হয়। জাতীয় সড়ক ১ এর নির্মাণ কাজ সম্পূর্ণ করেছে ভারতের জাতীয় মহাসড়ক কর্তৃপক্ষ। এই সড়কের রক্ষণাবেক্ষণের কাজে নিযুক্ত রয়েছে ভারত সরকারের ভারতের জাতীয় মহাসড়ক কর্তৃপক্ষ। জাতীয় সড়ক ৩০১ হল লাদাখের মধ্যে বিস্তৃত একটি জাতীয় সড়ক, যেটি উত্তর - দক্ষিণ শ্রেণির জাতীয় সড়ক। এই সড়কটি কেন্দ্রশাসিত অঞ্চল লাদাখের কার্গিল শহরকে পাদুম শহরের সঙ্গে যুক্ত করেছে। জাতীয় সড়ক ৩০১ হল বেশ জাতীয় সড়ক ১ এর পার্শ্ব জাতীয় সড়ক। জাতীয় সড়ক ১ এর সঙ্গে জাতীয় সড়ক ৩০১ কার্গিল শহরে সংযুক্ত হয়। "New National Highways notification - GOI" (পিডিএফ)। The Gazette of India। ৪ মে ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ জুন ২০১৮।  "Rationalisation of Numbering Systems of National Highways" (পিডিএফ)। New Delhi: Department of Road Transport and Highways। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ এপ্রিল ২০১২।  "State-wise length of National Highways (NH) in India as on 30.11.2018" (পিডিএফ)। সংগ্রহের তারিখ ৬ নভেম্বর ২০১৯।  NH 1 on OpenStreetMap উইকিমিডিয়া কমন্সে জাতীয় সড়ক ৩০১ (ভারত) সংক্রান্ত মিডিয়া রয়েছে। প্রবেশদ্বার:  সড়ক ভারত
কাশিমবাজার রেলওয়ে স্টেশন

কাশিমবাজার রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার বহরমপুরের নিকটে কাশিমবাজার অবস্থিত। এই স্টেশনটি স্টেশনের পার্শ্ববর্তী এলাকায় ছাড়া কাশিমবাজারে রেল পরিষেবা প্রদান করে থাকে। শিয়ালদা এবং কাশিমবাজার দূরত্ব ২৩৩ কিলোমিটার (১৪৪ মাইল)। কাশিমবাজার রেলওয়ে স্টেশন মুর্শিদাবাদ জেলার বহরমপুরের নিকটে কাশিমবাজার অবস্থিত। এই স্টেশন থেকে পরবর্তী স্টেশন হল - মুর্শিদাবাদ রেলওয়ে স্টেশন এবং পূর্ববর্তী স্টেশন হল বহরমপুর কোর্ট রেলওয়ে স্টেশন। ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল। স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। কাশিমবাজার রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই। কাশিমবাজার রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই। ২০০৪ সালে কাশিমবাজার রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল। এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। কাশিমবাজার রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। "Arrivals at CSZ/Cossimbazar"। Indiarailinfo.com। সংগ্রহের তারিখ ২৬ জুলাই ২০১৯।  "Distance Summary"। সংগ্রহের তারিখ ৫ মার্চ ২০১৯।  "The Chronology of Railway development in Eastern Indian"। railindia। ২০১২-০৮-০২ তারিখে মূল থেকে আর্কাইভ করা। সংগ্রহের তারিখ ২০১২-০২-১০।  J.H.E.Garrett। "Nadia, Bengal District Gazetteers (1910)"। IRFCA। সংগ্রহের তারিখ ২০১২-০২-১০।  L.S.S.O’Malley। "Murshidabad District (1914)"। IRFCA। সংগ্রহের তারিখ ২০১২-০২-১০।  "Project Details"। সংগ্রহের তারিখ ডিসেম্বর ১৫, ২০১৮।